**PRANEŠIMAS ŽINIASKLAIDAI**

**2025 08 05**

**Pradedamas ketvirtasis „Martyno namų“ etapas: Vilniaus Pilaitėje – 108 nauji butai**

Nekilnojamojo turto plėtros įmonė „Eriadas“ gavo leidimą statyti ketvirtąjį „Martyno namų“ kvartalo Vilniaus Pilaitės rajone etapą – iki 2026 metų pabaigos jame iškils trys nauji A++ energinės klasės gyvenamieji namai. Planuojama, kad investicijos į etapą sieks 12 mln. eurų.

Ketvirtuoju etapu „Eriadas“ įrengs 108 naujus butus, atitinkančius skirtingus pirkėjų poreikius, bei 9 komercines patalpas 1 aukšte. Butai bus 1-4 kambarių, skirtingo išplanavimo, nuo 30 iki 78 kv. metrų ploto. Visi būstai bus šviesūs, su dideliais langais ir balkonais, parduodami su daline apdaila – jau sumontuotomis pertvaromis ir rekuperatoriais, įrengtu grindiniu šildymu bei pagal projektą išvedžiota elektros instaliacija.

„Eriado“ vadovė Vita Žutautaitė pažymi, kad ketvirtojo etapo butų pardavimai prasidės jau netrukus.

„Ankstesniuose etapuose esame pastatę 8 namus, kuriuose nebeturime ką pasiūlyti, todėl sulaukiame nemažai užklausų dėl „Martyno namų“ plėtros. Potencialūs pirkėjai įsiklauso į naujakurių rekomendacijas ir nori įsigyti kokybišką būstą patraukliame bei perspektyviame Pilaitės rajone, kuris pasižymi išvystyta infrastruktūra, geru susisiekimu su miesto centru ir gamtos artumu“, – kalba V. Žutautaitė.

Kaip ir ankstesniuose „Martyno namų“ etapuose, gyventojų patogumui „Eriadas“ įrengs vaikų žaidimų aikštelę ir požemines automobilių stovėjimo vietas, o kvartalo teritorija bus apželdinta bei aptverta, užtikrinant saugią ir jaukią gyvenamąją aplinką.

Įskaitant komercines patalpas, bendras šio etapo plotas sieks apie 6 300 kv. metrų.

Iš viso „Martyno namų“ projekte suplanuoti 5 etapai, kuriuose bus pastatyta 13 gyvenamųjų namų.

**Apie UAB „Eriadas“**

UAB „Eriadas“ yra nekilnojamojo turto plėtros įmonė, sėkmingai vystanti įvairių erdvių projektus nuo 2003 metų ir sukaupusi didelę patirtį nekilnojamojo turto plėtojimo, statybų valdymo bei techninės priežiūros srityse. UAB „Eriadas“ yra viena iš didžiausių nekilnojamojo turto vystytojų Lietuvoje ir pirmaujanti statybos valdymo įmonė Vakarų Lietuvoje.

**Kontaktai žiniasklaidai:**

Daiva Selickaitė

„Salve Agency“ projektų direktorė

Mob. +370 686 85 906

El. paštas daiva@salveagency.lt